Leikhópurinn Vinir sýnir leikritið Strákurinn sem týndi jólunum . Sýningin er haldin í leikskólanum miðvikudaginn 18. desember kl. 10 , fyrir öll börn leikskólans . Leikritið er lítið og fallegt ferðalag um óþekkan ungan strák sem týnt hefur jólagleðinni . Á ferðalagi sínu lendir hann í ýmsum skemmtilegum og spennandi ævintýrum . Hann kynnist meðal annars góðhjörtuðum jólaálfi og Grýlu gömlu sem hefur beðið í mörg ár eftir því að fá óþekkan strák í jólasúpuna sína . Leiksýningin er í boði Foreldrafélags Hamravalla .